《再经潼关有感闻侍御谢汝为在华山云台　寺》
明代·王云凤

去年春蔼今秋爽，两度山河入望时。德未感人官可愧，事难如我世翻疑。

愁多屡有思亲梦，兴懒全无寄友诗。闻道云台刚十里，谢安游赏似相期。

作者简介：（1465—1517）明山西和顺人，字应韶，号虎谷。成化二十年进士。授礼部主事。劾太监李广，下狱，降知州。后升陕西提学佥事，历副使、按察使，召为国子祭酒，以右佥都御史巡抚宣府。与王琼、乔宇同科中进士，号称河东三凤。